Document ID: 32012R0291

KOMMISSIONENS GENNEMFØRELSESFORORDNING (EU) Nr. 291/2012
af 2. april 2012
om ændring af Rådets forordning (EF) nr. 992/95 for så vidt angår EU's toldkontingenter for visse landbrugsprodukter og fiskevarer med oprindelse i Norge
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 992/95 af 10. april 1995 om åbning og forvaltning af fællesskabstoldkontingenter for visse landbrugsprodukter og fiskerivarer med oprindelse i Norge (1), særlig artikel 5, stk. 1, litra a) og b), og
ud fra følgende betragtninger:
(1)
Der er indgået en aftale i form af brevveksling mellem Den Europæiske Union og Kongeriget Norge om yderligere handelspræferencer for landbrugsprodukter vedtaget på grundlag af artikel 19 i aftalen om Det Europæiske Økonomiske Samarbejdsområde. Aftalen blev godkendt på EU's vegne ved Rådets afgørelse 2011/818/EU (2).
(2)
Aftalen indeholder bestemmelser om en yderligere gradvis liberalisering af handel med landbrugsprodukter på et præferencemæssigt og gensidigt grundlag til begges fordel og om nye årlige toldfrie toldkontingenter ved import til EU af bestemte landbrugsprodukter fra Norge.
(3)
Med henblik på at gennemføre de nye toldkontingenter, der er fastsat i aftalen, bør forordning (EF) nr. 992/95 ændres.
(4)
Forordning (EF) nr. 992/95 bør derfor ændres i overensstemmelse hermed.
(5)
I overensstemmelse med afgørelse 2011/818/EU anvendes de nye toldkontingenter fra den 1. januar 2012. Denne forordning bør derfor anvendes fra samme dato.
(6)
Foranstaltningerne i denne forordning er i overensstemmelse med udtalelse fra Toldkodeksudvalget -
VEDTAGET DENNE FORORDNING:
Artikel 1
Bilag I til forordning (EF) nr. 992/95 ændres som angivet i bilaget til nærværende forordning.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Den anvendes fra den 1. januar 2012.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 2. april 2012.

Labels: 3
18
6